Афымцанхамҩа аҭагылазаашьа иалацәажәеит ԥхынгәы аказы абиуџьети, акредиттә еиҿкаарақәеи, ашәахтәқәеи, афинансқәеи рзы Жәлар Реизара аилак инеиҵыхыз аилатәараҟны. Уи рхы аладырхәит аԥыза-министр ихаҭыԥуаҩ, аекономика аминистр Кристина Озганԥҳа, "Амшынеиқәафымцамч" ахада Михаил Логәуа, Аҳәынҭқарратә шәарҭадаратә маҵзуреи Аҩнуҵҟатәи аусқәа рминистрреи рхаҭарнакцәа.
"Лкаас иҟаҳҵо акоуп ҳенергетика аҭагылазаашьа даара иуадаҩуп... Ӷәӷәала ишәарҭоуп иахьатәи ҳҭагылазаашьа. Аенергетикатә кризис зуҳәо цәыббрамза иахымгакәа Аԥсны иҟалар ауеит. Иахьазы ҩ-сааҭк алашара дырцәозар, цәыббрамзазы хәба-фба сааҭ еиҳангьы идырцәалар ҟалоит. Ҳара ҳазлааиуа ала, Егрынтәи иҳауа афымца шықәсыктәи ҳахәҭа наҳхуеит, анаҩс азҵаара цәырҵуеит иабантәиааҳго, ӡбашьас иамои ари азҵаара. Аамҭа раҳҭеит аекономика аминистрреи "Амшынеиқәафымцамч" аиҳабыреи ҳҭагылазаашьа хәыҷык аиӷьтәразы иҟарҵаша аусқәа рзы. Ҳаидтәаланы иҵегьы ҳалацәажәароуп, избанзар афымцамч иадҳәалоу азҵаарақәа рацәахеит… Ҳаилибакааит ҳәа сгәы иаанагоит. Аҭагылазаашьа зыхҟьада мҳәакәа аусура ҳалагароуп иахьа, нас аамҭа ҟалап уигьы зыхҟьаз алацәажәара", - иҳәеит Чамагәуа.
Иаҳа инеиҵыху аицәажәара аудиофаил аҟны.
Иара убас шәаԥхьар ҟалоит:
"Амшынеиқәафымцамч": Аԥсны ЕгрыГЕС аҟынтәи иааиуа афымцамчхара жьҭаарамза инҵәоит
Аԥсны афымцалашара аамҭа-аамҭала арцәара еиҭахәаԥшуеит аԥхынтәи аԥсшьара ашьҭахь
Шәазыӡырҩла арубрика "Жәлар рдоуҳа" арадио Sputnik Аԥсны аефир аҟны есхаша.
Атекст шәаԥхьар ҟалоит: Анра анасыԥ: ахшара дызмауа аԥҳәыс лыцхраара иадҳәалоу ақьабзқәа
"Ишиашоу ицо аефир ала иаабалоит Ачемпионатгьы Ахраҿагьы. Сынтәа ачемпионат х-еикәшаракны имҩаԥысуеит. Еикәшарак шьҭа имҩаԥысхьеит, уажәы ааҭгылара ыҟоуп. Аҩбатәии ахԥатәии еикәшарақәа ааҭгыларада иҟалоит. Иалагоит нанҳәа 31 рзы. Абас еиԥш иҟоу аӡбамҭа рыдыркылеит. Ихыркәшахоит абҵарамзазы. Астадионқәа зегьы рҟынтә ишиашоу ицо аефирқәа еиҿкаахоит. Уи алыршахоит Џьано Ҵурҵумиа икомнда иабзоураны. Иара ихаҭа иоуп уи алагала ҟазҵаз, афедерациа ахаҭа иамаӡам асҟак алшара, ахарџь ахахьы агаразы. Аидеиа убас иҟоуп – хәмаррацыԥхьаӡа иԥшӡаны, ҳаамҭазтәи аграфикала еиҿкааны, ахәмарыҩцәа рфотосахьа арбаны, аҟаҵара. Ҳәараҭахума, ари ҳамҭоуп, ашьапылампыл абзиабаҩцәа зегьы рзы", - еиҭеиҳәеит Манаргиа.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
АҞӘА, ԥхынгәы 29 - Sputnik. Ермантәыла атәылахьчара аминистрра аҳәамҭа ҟанаҵеит азербаиџьантәи ар аԥшьаша ауыха аерманцәа рпозициақәа ирылахысуан ҳәа. Абри атәы аанацҳауеит РИА Новости.
"Ԥхынгәы 29 асааҭ 03.00 (02.00 мск) азы аҳәаа гегаркунитәи аучасток аҿы азербаиџьантәи аруаа аиқәшаҳаҭра еилаганы апровокациақәа ирылагеит, аерманцәа рпозициақәа иреихсуан. Аерман ган аҭак ашьҭахь ахымца аанкылан. Асааҭ 07.00 (06.00 мск) рзы иҭынчроуп", - аҳәоит атәылахьчаратә усбарҭа адырраҿы.
Уаанӡа Азербаиџьан атәылахьчара аминистрра аҳәамҭа ҟанаҵахьан Ермантәыла аиқәшаҳаҭра еиланагеит ҳәа.
Ахаша Ереван адырра ҟанаҵеит аҳәааҿы аҭыԥ змаз аиҿахысраан хҩык ҭахеит хәҩык ахәрақәа роуит ҳәа.
Анаҩс Еревани Бақәеи ишьақәдырӷәӷәеит ахымца шааныркыло.